Predkladacia správa

	Súhrnná správa o výsledkoch finančnej kontroly a vnútorného auditu v rok u 2004 a o zmenách v riadiacich a kontrolných systémoch vykonaných do 30. 6. 2005  sa na rokovanie vlády Slovenskej republiky predkladá na základe § 3 zákona č. 502/2001 Z. z. o finančnej kontrole a vnútornom audite a o zmene a doplnení niektorých zákonov v znení zákona č. 618/2004 Z. z., ako aj čl. 13 nariadenia Komisie (ES) č. 438/2001, čl. 12 nariadenia Komisie (ES) č. 1386/2002,.

	Uvedený materiál má informatívny charakter a poukazuje na tendencie vo vývoji riadiacich a kontrolných systémov v štátnej správe. Správa bola vypracovaná na základe ročných správ o výsledkoch následných finančných kontrol a ročných správ o činnosti útvarov vnútorného auditu, resp. ročných správ o činnosti samostatného vnútorného audítora, ktoré Ministerstvu financií Slovenskej republiky predložili správy finančnej kontroly a orgány verejnej správy, ktoré spravujú kapitolu štátneho rozpočtu Slovenskej republiky.

	Predkladaný materiál nemá negatívny finančný a ekonomický dopad, dopad na štátny rozpočet, podnikateľskú sféru, životné prostredie a zamestnanosť.